Налшык къалэдэсхэу Щомахуэхэ Мухьэмэдрэ Риммэрэ зэрызэдэпсэурэ мазаем и 24-м илъэс 50 ирикъуащ
ПщIэ зыхуэтщI, фIыуэ тлъагъу ди нэхъыжьыфI Iумахуэхэу ди адэ, тхьэмадэ, щыкъуадэ, адэшхуэ щыпкъэ, ди анэ, гуащэ, щыкъуанэ, анэшхуэ гумащIэ!
ЗэгурыIуэрэ зэдэIуэжрэ, хабзэрэ нэмысрэ щызекIуэ, зи мафIэр мыужьых унагъуэ лъэщым фрихъумакIуэщи, фызиплъыр жьэгур уардэ унэу, фи Iэнэгум берычэтыр щытепщэу, хьэщIэ етIысэхыпIэрэ унапIэ махуэу, фызэкъуэту, гъащIэм гу щыфхуэрэ абы и IэфIыгъэ псори зыхэфщIэу, фи быным, абыхэм къащIэхъуэ фи щIэблэм я насыпым, ехъулIэныгъэхэм фригушхуэу куэдрэ дяпэ Тхьэм фригъэт! Дахагъэмрэ гуапагъэмрэ фи Iэпэгъуу, илъэс 50 хъуауэ фыкъызэдогъуэгурыкIуэри, фи пщIэр лъагэрэ фи псэр къабзэу, фи цIыхугъэ инымрэ нэмыс лъагэмрэ кIэры-мыхуу гъащIэшхуэ къэвгъэщIэну, псэр зыщIэхъуэпс, насыпу къалъытэ псомкIи Тхьэр къыфхуэупсэну ди гуапэщ.
Фи къуэхэр, фи пхъур, фи нысэхэр, фи малъхъэр,
фи къуэрылъху-пхъурылъхухэр.
